Afenğal n lqehwa, d aḍris, yettwaru s teqbaylit, deg yittafettaren n Belεid At Ɛli. Nefren ad nesleḍ, di tezrawt-agi, aferdis n uwadem imi netta gar yiferdisen igejdanen n umezgun. Iswi-nneɣ, ad d-nebggen amek i yebna umaru iwudam n uḍris-a (amek i asen-isemma, amek i ten-id-yeglem, azal n udiwenni deg umezgun, tigawin n yiwudam, assaɣen i yellan gar yiwudam, atg). Iswi-nneɣ di taggara, ad d-nbeggen allalen i yessemres umaru deg lebni-nsen d leṣnaf n yiwudam i dyufraren deg uḍris-agi.